

**HARJUMAA OMAVALITSUSTE LIIT**

**VOLIKOGU KOOSOLEKU PROTOKOLL**

Loksa linn, Loksa Kultuurikeskuse saal, Tallinna tn 47a

27. september 2017

Koosoleku algus: 10.15

Koosoleku lõpp: 13.00

Osavõtjad: vastavalt registreerimislehele.

Külalised: vastavalt registreerimislehele

Päevakord kinnitatakse esitatud kujul.

Poolt kõik, vastu ja erapooletuid ei ole

1. Kell 10:15

**Avamine ja Loksa abilinnapea tervitus**

Tervitus HOL esimees Kaupo Rätsepp.

Tervitus Loksa abilinnapea Andres Kaskla.

1. Kell 10.20 -11.00

**Harjumaa omavalitsuste kultuuri- ja spordi toetamine kultuuriministeeriumi analüüsi tulemuste alusel**

Esineja Kultuuriministeeriumi rahvakultuuri nõunik Eino Pedanik (EP)

EP: Olen KOV kultuurijuht. Olen olnud 14 aastat Kultuuriministeeriumi nõunik. Ühe osana tegelen KOV temaatikaga ja regionaalse kultuurikorralduse küsimustega.

Ettekanne.

Arvi Karotam (AK): Kuhu viiakse Rahvakultuurikeskus?

EP: Hetkel lahtine. Asutuse viimine läheb kallimaks, kui oleks Tallinnas. 1. oktoobriks peaks vastus teada olema.

AK: Kas on uude eelarvesse sisse lülitatud lisarahastus?

EP: See on KOV-ide eelarves kajastud. Kultuuriministeeriumi poolt saab raha läbi projektitoetuste. Võib-olla on lisaraha juba teie eelarvetes sees.

Vambo Kaal (VK): OVL kaudu läheb ka raha kultuurile ja spordile ja seda pole siin sees.

EP: Jah pole sees. Üldjoontes näitab see üldiselt proportsioone.

Ettekanne lisatud.

**Protokolliline otsus:** Informatsioonid võetud teadmiseks

Kõik poolt, vastu ja erapooletuid ei ole.

1. Kell 11.00 - 11.45

**Projekti Digimaa seisust ja võrguettevõtte OÜ DigiMaa asutamine. HOL projektijuhi ajutisest töölevõtmisest.**

Ettekandjad Topest OÜ Olav Harju(OH), Kaupo Rätsepp(KR) ja Vambo Kaal(VK)

KP: Enne otsuseid, annab Olavi ülevaate hetkeseisust. Äriettevõtte otsustamist saab otsustada ainult volikogu.

OH: Räägin 5 asjast: Küsitluse kokkuvõte, mida riigiga räägitud, mida edasi ja viimane DigiMaa OÜ asutamine.

Laekunud on umbes 18 000 sooviavaldust. Regiooniti erinevalt, kuna lähtepositsioon on olnud erinev. Järeldusi saab selle alusel teha ja lõppkokkuvõttes olen rahul.

Tegime 15-e aasta peale visiooni, kus tekivad tasuvuspunktid. Võrkude planeerimine ei ole veel lõppenud ja alles siis saame täpsemad ehituse hinnad teada. Keskmiselt oleme arvestanud 1500 eurot maja kohta. Kogu investeering mida peaks tegema on 30 miljonit eurot, sellest kolmandik on riigi toetus, liitumistasudena 15% ja laen u. 14-15 miljonit. Arvutused näitavad, et sellisel kujul on tasuvus alla 10-e aasta. See on hetkel ainult suur pilt. Ja näha on, et suurusjärgud on enam-vähem sellised.

Aimur Liiva(AL): Rahadest – 15 miljonit laenu. Mis tulust laenu tagasi makstakse?

OH: Tulu tuleks sideettevõtete käest. Maksavad DigiMaale võrgu kasutamise tasu, suurusjärk 6-10 euri kliendi pealt. Lisaks lõpptarbija ühendusele ehitatakse viiskevõrgud välja ja valguskaablite paigaldamine.

AL: Kas on garantii, et on sissetulekut, et laenu tagasi maksta?

OH: Pangad hindavad riske ja tulusid. Garantii annab Junkeri Fond. Laenu saab nii või naa.

Küsimus: Kas tahate laenu või fondi rahasid?

OH: Äkki on vaja mõlemat.

KR: Äriühing ise peab oma ärikontseptsiooniga usutav olema. Mina isiklikult riski tasuvuse osas ei näe.

OH: Riigitoetus Harjumaal 10 miljonit. Grupierandi määrus või lairiba suuniste abil koostatakse toetusskeem ja küsitakse riigiabi luba. Algselt mõtlesime esimest varianti, aga määratlemine oli raske. Ainult võrdsete tingimuste alusel. Valisime MKM-iga teise suuna - lairiba suuniste toestuskeemi alusel. Ministri juures arutades selgus, et aasta lõpuks on luba käes. Lubadus oli kindel.

Toetusskeemi põhimõte on otseinvesteerimise skeem, 100% KOV-ide kontrolli all olevale ettevõttele. Toetust saab anda igasse piirkonda. DigiMaas tehakse väiksemad projektid, kuna kõiki projekte ei saa korraga ette valmistada. Toetust hakatakse andma jooksvalt. Kes ees, see mees põhimõttel.

AL: Kui on nt Telia kaabel juba olemas, kas siis kaevatakse uus kaabel?

OH: Mõttekas pole, aga riigiabi kontekstis on see lubatav.

AL: Osa avaldusi on siis lihtsalt teadmatusest tehtud.

OH: Seda küll. Palju avaldusi on ju veel tulemas.

Arvi Karotam (AK): Kas kõik said küsitluses osaleda?

OH: Jah, kõik said osaleda. Kõik saavad toetust, kes kriteeriumidele vastavad. Seadmetele ei saa toetust. Toetust saavad nt valguskaablid.

Demis Voss (DV): Mis on riigitoetuse summad ja palju on konkurente? Kas 10 miljonit on kindel? Mis ajaperioodile rahastamine jaguneb?

OH: Lõppkokkuvõttes saavad kõik raha. Hetkel Pärnumaa 4-5 miljonit, siis Digimaa 10 miljonit, siis Digiko 3-4 miljonit ja Saaremaa 2 miljonit. Projekte tuleb kindlasti juurde järgmisel aastal. 10 miljonit sel ja järgmisel aastal. 10+10 miljonit reaalselt ei jõuaks rohkem investeerida. See on mahust ainult 35%.

Angeelika Kallakmaa-Kapsta (AKK): Kui palju HOL paneb sinna sisse? Kes on osanikud?

KR: Digimaa OÜ asutamise otsustamine ongi meie tänane teema.

OH: Investeeringute raha tuleb riigiabina, liitumistasudena ja laenust. Raha tuleks leida ettevõtte tegevuskulude katmiseks käivitamise perioodiks. Maksimaalselt KOV-ide panus oleks ära katta kulud esimese kahe aasta jooksul.

AK: Palju tänaseks on rahaliselt panustatud?

KR: Hetkel on panustatud uuringute tegemisse 90 000 eurot.

OH: Hetkel käib võrkude planeerimine, hiljem saame täpsemalt tutvustada võrkude alamprojekte. Siit minu töö lõppeb. Edasi hakkab ettevõtte tegutsema. Esiteks - alamprojektide ette valmistamine. Piltlikult jagame Harjumaa tükkideks. Leiame prioriteediks 5-6 projekti, mida ette valmistada. Vaadatakse olemasolevat taristut.

Teiseks - finantseerimise osad. Kuidas kokku leppida, lepingud jne.

Kolmandaks - hangete ette valmistamine. Kuidas need põhimõtted hakkavad olema, lähteülesanded jne. Kõik need tegevused tuleks teha enne raha taotlemist MKM-ilt alamprojektide lõikes. Loomulikult lisanduvad ka jooksvad tegevused.

Viimane slaid ongi OÜ DigiMaa moodustamine. Selged tegevused, laenude läbirääkimised, sh ka muude taristutega, operaatoritega eelkokkulepped, rahastamise taotluse saab esitada ainult OÜ. Need on need põhjused ettevõtte loomiseks.

KR: Meil endal peab olema veendumus, et soovime edasi selle projektiga minna. Nüüd on otsustamise koht. HOL ise kahjuks ei saa taotlusi esitada. Taotlus tuleks esitada juba jaanuaris 2018. Enne taotlust on palju eeltööd. Kaalusime kas peaksime loodavale OÜ DigiMaa tegevjuhti otsima. Arvasime, et otsime hoopis projektijuhti kuni taotluste esitamiseni. Peale taotluste esitamist kuulutaks OÜ Digimaale juhi leidmise konkurssi.

AL: Mis oleks püsikulu selle projektiga seoses?

KR: Projektijuhi töö kuni taotluste esitamiseni, kestab hinnanguliselt 4-5 kuud. Peamine kulu oleks seotud tööjõukuludega, kindlasti tekivad kulud ka õigusabile.

OH: Kokku võiks tulevikus, peale juhi valimist, arvestada umbes 4 inimesega. Võib ka sisse osta teenuseid.

KR: Ettepanek on otsustada, kas ettevõte asutada või mitte.

VK: Juhatus paneb tulevikus paika ka loodud ettevõtte nõukogu.

AK: Kui kulud on teada siis mis takistab meid otsustamast.

VK: Saame lisaeelarvesse lisada selle rea juurde. Saame katta 3 kuud ära.

KR: Volikogu annab volitused rahalisel piirmäärana ette.

OH: Palgakulu+ juriidilised kulud hanke dokumentide osas. Arvestasin kokku 5-6 kuud, maksimaalne kulu kokku 50 000 eurot.

KR: Esmaste arvutuste kohaselt on 5-e kuu kulu 50 000 eurot. Pärast seda saab DigiMaa juhi konkursi välja kuulutada.

AL: Päris suur summa, mis oleks projektijuhi palk?

KR: Selle aasta kulu, projektiga edasiminekuks võiks olla maksimaalselt 30 000 eurot. See oleks maksimaalne kulu, mille volikogu ette seaks.

AL: Kas oleks mingi leping?

OH: Me arutame koosseisu alles.

AL: Nii ei ole hea.

KR: Mis oleks alternatiiv?

Virko Kolks (VK): Kas riigiabi nõuded räägivad kontrollist või asutamisest?

OH: Riigiabi ei räägi ajalisest piirist, see pannakse määrusega paika. Riigiabi räägib täielikust kontrollist.

VK: Kas see on juriidiliselt korrektne?

OH: Räägitakse kontrollist.

Küsimus: Kas eelnõu muudatuse punkt 2.7 jääbki nii?

VK: Peab olema määratud juhatuse liige. Ettepanek Jaan Alver.

KR: Ettepanek asutada äriühing ja kokku leppida selle eelarve aasta kulud projektile kuni 20 000 eurot. Kes on poolt?

**Vastu võetud otsus nr 10.**

Kõik poolt, vastu ei ole, 1 erapooletu.

1. Kell 11.45– 12.00

**Harjumaa Omavalitsuste Liidu poolt omavalitsustele ühiseks täitmiseks võetud ülesannete täitmiseks võtmise otsustamine**

Ettekandjad Kaupo Rätsepp, Vambo Kaal

KR: Volikogule saadetud eelnõu ja hetkel teie ees olev eelnõu erineb oma sõnastuses. Teie ees olevas eelnõus on täpsustatud viiteid seadustele ja HOL põhikirjale.

Kokkulepe on kolme ülesande osas – maakonna arengu kavandamine ja selle elluviimise suunamine, rahvatervise ja maakonna turvalisuse korraldamine ja maakonna kultuurikorralduse valdkondade ülesannete korraldamine.

Tänaseks on kõikide Harjumaa omavalitsuste volikogudes vastavad otsused tehtud, et loetletud ülesandeid ühiselt täita. Vastava otsuse on teinud ka Tallinna linn.

Küsimus: Kas töötajad on olemas uute ülesannete täitmiseks?

KR: ei ole, HOL struktuuri ja värbamise ettevalmistusega hakkab tegelema uus HOL tegevdirektor koostöös HOL juhatusega.

VK: loetleb teiste maakondade OVL seisu.

**Vastu võetud otsus nr 11.**

Kõik poolt, vastu ja erapooletuid ei ole.

1. Kell 12.05 – 12.40

**Muudatustest omavalitsuste rahastamisel 2018 kuni 2020 ja 2018. aasta riigieelarvest kohalike omavalitsuste aspektist.**

Ettekandja Rahandusministeeriumi Kohalike omavalitsuste finantsjuhtimise osakonna nõunik Andrus Jõgi

Andrus Jõgi (AJ): Palju muudatusi on tulemas ja annan ülevaate sellest. Hiljem vastan küsimustele.

Küsimus: Millist mõju avaldab tulumaksuvabamäära alandamine?

AJ: Ei avalda mõju. Keskmiselt täna nii juhtu.

AK: Millal avalikustatakse numbrid?

AJ: Tasandusfondi esialgse faili olema pannud kodulehel üles. KOV peaks uuendama seal oma algandmed. Tulumaksu summasid saate ise arvestada. Järgmisel aastal on prognoositud tõus 11,86%. Lastaiaõpetajatega on natuke segane määrade arvestamine.

AL: Kas on õige, et 2,5 korda on rohkem huvitegevuse raha?

AJ: Jah

AK: Kas valdade finantsjuhidele koolitust plaanis?

AJ: Oleme ringi käinud ja arvame, et võiks teha küll.

**Protokolliline otsus:** Informatsioonid võetud teadmiseks

Kõik poolt, vastu ja erapooletuid ei ole.

1. Kell 12.40 – 12.50

**Harjumaa Omavalitsuste Liidu 2017 aasta lisaeelarve**

Ettekandjad Kaupo Rätsepp ja Vambo Kaal

VK: Lisaeelavesse on lisatud tööjõukulud 7560, mis on Vello Tamme kompensatsioon+ riigimaksud. Lisatud on 15 000 Magdaleena 4 juriidilisteks kuludeks.

AKK: Palun täpsemalt selgitust olukorrale.

KR: Magdaleena teema – Oleme erinevates kohtuteemades osalenud ja tänaseks on juriidilised kulud kasvanud 35 000 euroni. Kui üldse midagi on positiivset, siis lahendid on seni meie kasuks.

KR: Varasemalt on HOL volikogu otsustanud, et jooksvalt kannab õigusabikulud HOL, hiljem kantakse kulud proportsionaalselt osanike vahel ära.

AK: Kas valdade peale proportsionaalselt?

VK: Müügituludest tuleks tasaarveldus.

KR: Kasutame HOL-i raha ja selle saab hiljem tagasi.

AK: Kas HOL on analüüsinud, kes võiks süüdi olla ja kas süü jaguneb võrdselt?

KR: Fakt on, et oleme kohtuvaidluses ja kui oleme kohtutee lõpuni käinud, siis saame hakata vajadusel tegelema süüdlaste otsimisega.

Antud vaidlusega loome kindlasti pretsedendi meie õigusruumis.

Küsimus: Kas me oleme proovinud tagasi osta seda tükki?

KR: Maatüki omanik tahab saada tervet kinnistut endale ja teeb kõik selleks, et selleni jõuda.

AK. Firma tahab kinnistut hea hinnaga endale saada.

KR: Hea, et meil niigi on läinud. Seoses valimistega on hankel osalenud ja parima pakkumise teinud Liven Kodu mures, kas kõik volikogud oma otsuste juurde jäävad. Ettepanek – sõlmida notariaalne kokkulepe Liven Grupiga, et KOV-id on ikka valmis oma osa Liven Grupile müüma. Firma tahab endale teatud kindlust edasi tegutsemiseks. Osanikel ei ole kohustust lepingut sõlmida. See on lihtsalt ettepanek. Äriühinguna ta soovib garantiid kuna hetkel tegeletakse juba projekteerimisega ja väidetavalt ei võta Tallinna linn projekti enne menetlusse, kui Liven Kodu on terve kinnistu omanik.

Vastaspooleks on RE Rühm, keda esindab vandeadvokaat Erik Entsik.

VK: DigiMaa summa on vaja paika panna, kuna juhatusel puuduvad volitused otsustada.

AL: Kas soovitud summa on ikkagi projektijuhi palk? 3 kuud ja 30 000 eurot?

KR:See on maksimum. Ülesanded vaatame uuesti üle.

AL: Kas Olavi Harju tahab olla projektijuht? Oleme maksnud juba talle 90 000.

KR: Need on olnud volikogu otsused. Turg paneb tingimused paika.

VK: Ettepanek oleks 20 000 eurot koos maksudega DigiMaa projektile projekti kuludeks kolme kuu peale.

Eelarve projekti saadame laiale volikogule.

**Vastu võetud otsus nr 12.**

Kõik poolt, vastu ja erapooletuid ei ole.

1. Kell 12.55 – 13.05

**Harjumaa Omavalitsuste Liidu Põhikirja muutmine**

Ettekandja Kaupo Rätsepp

KR: 2/3 liikmeid pole kohal seega ei saa me täna põhikirja hääletusele panna. Selgitan olukorda. Enne, juunikuu volikogu poolt kinnitatud põhikirja allkirjastamist, lugesin veelkord põhikirja läbi. Jäin pidama § 19 juures, mis tekitas segadust, mis kirjeldas, et Liidu struktuuri moodustab direktori juhitud büroo. Arutades juristidega, tundus, et § 19 mõte on vastuoluline ja segadust tekitav ja mis ei ole kooskõlas Liidu liikmete huvidega. Liidu struktuuri peaks kinnitama HOL juhatus, mitte direktori poolt juhitud büroo. Ka eraldi büroo tekitamine ei ole vajalik kuna on olemas MTÜ Harjumaa Omavalitsuste Liit ja millel saab olema HOL juhatuse poolt kinnitatud struktuur.

Pidades muudatust redaktsiooniliseks ja pigem Liidu liikmete huve kaitsvaks, kustutasin antud paragrafi põhikirjast ja esitasin äriregistrile. Tagantjärele mõistan, et põhikirja ei oleks tohtinud niimoodi muuta, muudatus oleks tulnud HOL volikogus läbi arutada ja läbi hääletada. Vabandan ja tunnistan, et oleksin pidanud vastava ebakõla põhikirjast leidma juba enne HOL volikogu poolt põhikirja kinnitamist.

Arutasime põhikirja muudatuseettepanekuid HOL augustikuu juhatuses. HOL juhatus toetas muudatusettepanekuid ja otsustas põhikirja uuesti volikogule esitada.

Kuna muudatuste hääletamiseks on vaja HOL volikogu kvoorumit, mida meil hetkel ei ole, jääb juulis volikogu poolt kinnitatud põhikiri kehtima. Põhikirja muudatusi saab arutada uues HOL volikogus jaanuar-veebruar 2018

AL: Kummaline käitumine selles küsimuses, et keset suve hakkab asjade ajamine. Kas volikogu ei oleks pidanud enne teadma?

KR: Segadus tekkis mitmete asjade kokku langemisel. Kokku segati töösuhete lõpetamine ja põhikirja muudatused. Segadust tekitasid ka juhatuse liikmete vaheliste üksikute meilide sattumine volikogu liikmete listi.

Küsimus: Kas juhatuse teemad ei tohiks volikogu liikmeteni jõuda?

Küsimus: Kummaline on ka see, et põhikiri võetakse vastu ja Sina Kaupo, tõstad lihtsalt punktid ringi. Oleks kooskõlastusele vähemalt saatnud.

KR: Nõus. Olen eksinud. Vabandan.

**Vastu võetud otsus nr 13.**

Kõik poolt, vastu ja erapooletuid ei ole.

1. Kell 13.05 -13:00

**Informatsioonid:**

**8.1. Harju Maavalitsuse infod**

Informatsiooni ei anna keegi, kuna kedagi pole kohal.

**Protokolliline otsus:** Informatsioonid võetud teadmiseks

Kõik poolt, vastu ja erapooletuid ei ole.

**8.2. Juhatuses räägitust**

Informatsiooni annab Kaupo Rätsepp

DigiMaast info, Harjumaa Ballist – kultuuri- ja hariduskomisjon koguneb oktoobris-novembris sündmuse korraldamise osas.

**Protokolliline otsus:** Informatsioonid võetud teadmiseks

Kõik poolt, vastu ja erapooletuid ei ole.

**8.3. HOLMER kandidaatide esitamine kuni 1. november 2017**

Informatsiooni annavad Kaupo Rätsepp ja Vambo Kaal

**Protokolliline otsus:** Informatsioonid võetud teadmiseks

Kõik poolt, vastu ja erapooletuid ei ole.

**8.4. Ülevaade HOL direktori konkursi käigust**

Informatsiooni annab Kaupo Rätsepp

Juunikuus sai juhatusega kogunetud ja otsustatud, et muudame struktuuri ja lõpetame tegevdirektoriga töösuhte. Struktuurist kaotati büroojuhi ametikoht ja asendati juristi ametikohaga

Tänaseks on töösuhe direktoriga lõpetatud. Konkursile laekus 32 avaldust. Kutsusime vestlusele 6 kandidaati. Kohale tuli 5 kandidaati ja 1 kandidaat loobus kohe pärast vestlust. Juhatuse viimasteks valikuteks jäi 2 kandidaati. 6 juhatuse liiget toetasid Joel Jesset ja 2 toetasid kandidaati - Kadri Jõksi. Joel Jesse osutus valituks ja asub tööle alates 16. oktoobrist 2017.

**Protokolliline otsus:** Informatsioonid võetud teadmiseks

Kõik poolt, vastu ja erapooletuid ei ole.

1. **Kohal algatatud teemad**

Puuduvad.

/allkirjastatud digitaalselt/

Kaupo Rätsepp

Esimees Maria Mägar

Protokollija